BANPU ร่วง 5% เจอ “Sell on fact” หลังไตรมาส 1 เทิร์นอะราวด์ตามคาด!
ราคาหุ้น BANPU ปรับตัวลดลง 5.47% คาดถูกขายทำกำไรหลังประกาศงบฯไตรมาส 1 พลิกมีกำไรตามคาด! ขณะที่ราคาหุ้นก่อนหน้านี้ปรับตัวขึ้นขานรับงบฯที่จะออกมาสดใส
ราคาหุ้น BANPU ปรับตัวลดลง 5.47% คาดถูกขายทำกำไรหลังประกาศงบฯไตรมาส 1 พลิกมีกำไรตามคาด! ขณะที่ราคาหุ้นก่อนหน้านี้ปรับตัวขึ้นขานรับงบฯที่จะออกมาสดใส
11 พ.ค. 2564

ผู้สื่อข่าวรายงานว่า ราคาหุ้น บริษัท บ้านปู จำกัด (มหาชน) หรือ BANPU วันนี้ (11 พ.ค.2564) ล่าสุด ณ เวลา 11.47 น. อยู่ที่ระดับ 12.10 บาท ปรับตัวลดลง 0.70 บาท หรือ 5.47% ด้วยมูลค่าการซื้อขาย 1.05 พันล้านบาท

โดยราคาหุ้นปรับตัวลดลงในวันนี้สาเหตุเกิดจากการขายทำกำไรหลังประกาศงบไตรมาส 1/2564 (Sell on fact) มีกำไรสุทธิ1.5 พันล้านบาท พลิกจากไตรมาส 4/2563 ที่ขาดทุนสุทธิ 468 ล้านนบาท ซึ่งถือว่าเป็นไปตามที่มีการคาดการณ์กันเอาไว้ก่อนหน้านี้
ด้าน บล.คิงส์ฟอร์ด  ระบุในบทวิเคราะห์วันนี้(11พ.ค.2564) ว่า BANPU รายงานกําไรสุทธิไตรมาส 1/25654 ที่ 1.5 พันล้านบาท พลิกจากไตรมาส 4/2563 ที่ขาดทุนสุทธิ 468 ล้านบาท แต่ลดลง 10% เทียบช่วงเดียวกันของปีก่อน
ทั้งนี้หากตัดรายการพิเศษผลการดําเดินงานปกติจะพลิกเป็นบวกในรอบหลายไตรมาสที่ 792 ล้านบาท ได้แรงหนุนจาก
1) ราคาขายถ่านหินเฉลี่ยเพิ่มขึ้นตามราคาอ้างอิงในตลาดโลก ชดเชยปริมาณขายที่ลดลงจากสภาวะอากาศและปัญหาด้านการผลิต
2) ราคาขายก๊าซได้แรงหนุน จากสภาวะอากาศที่หนาวเย็นผิดปกติในสหรัฐฯ ขณะที่ปริมาณขายอยู่ในระดับสูงหลังจากรับรู้แหล่งก๊าซ Barnett ตั้งแต่ไตรมาส 4/2563 ส่วนแนวโน้มในไตรมาส 2/2564 คาดดีขึ้นต่อจากราคาถ่านหิน NEX เฉลี่ยที่ปรับตัวเพิ่มขึ้น 6.5% QTD อยู่ที่ 93$/ton และราคาก๊าซ HH ที่ทรงตัวในกรอบ2.7-2.9$/MMBTU ตามความต้องการใช้ที่ฟื้นตัวตามภาวะเศรษฐกิจ รวมถึงธุรกิจไฟฟ้าที่จะ ดีขึ้นตามปัจจัยฤดูกาล
ทั้งนี้จากแนวโน้มกําไรครึ่งปีหลังที่แข็งแกร่ง จึงปรับประมาณการกําไรปี 64 ขึ้นจากเดิม 66% มาอยู่ที่ 4 พันล้านบาท และประเมินราคาเหมาะสมอิง PBV 1.0 เท่า ที่ 13.20 บาท (ซื้อเก็งกําไร / ราคาเป้าหมาย 13.20 บาท)
 